ai4bharat/Pralekha huggingface dataset:
নির্বাচনকমিশন
কোভিড-১৯ এর জেরে ফের পিছলো রাজ্যসভার নির্বাচন পরে ঘোষিত হবে নতুন তারিখ
নয়াদিল্লি, ০৩ এপ্রিল, ২০২০
জনস্বাস্থ্য ক্ষেত্রে অপ্রত্যাশিত জরুরীকালিন পরিস্থিতি সৃষ্টি হওয়ায় রাজ্যসভার নির্বাচন ফের পিছিয়ে দিল নির্বাচন কমিশন। ৭টি রাজ্যের আঠারোটি আসনের জন্য এই নির্বাচন হওয়ার কথা ছিল। ভারতীয় সংবিধানের ৩২৪ নম্বর অনুচ্ছেদ এবং জন প্রতিনিধিত্ব আইন ১৯৫১র ১৫৩ নম্বর ধারায় এই সিদ্ধান্ত নেওয়া হয়েছে।
উল্লেখ করা যেতে পারে এবছর এপ্রিল মাসে ১৭ টি রাজ্যের ৫৫ জন সদস্যের রাজ্যসভার মেয়াদ শেষ হওয়ার কথা। এবছর ২৫ ফেব্রুয়ারী এবং ৬ মার্চ নির্বাচন কমিশন বিজ্ঞপ্তি দিয়ে এই আসন গুলির জন্য নির্বাচনের কথা ঘোষণা করেছিল। ১৮ মার্চ মনোনয়ন পত্র প্রত্যাহারের পর দেখা যায় ১০ টি রাজ্যের ৩৭টি আসনে প্রার্থীরা বিনা প্রতিদ্বন্দ্বিতায় নির্বাচিত হয়েছেন। রিটার্নিং অফিসারদের থেকে রিপোর্ট পাওয়ার পর ঠিক হয় অন্ধ্রপ্রদেশ, গুজরাট, ঝাড়খণ্ড, মধ্যপ্রদেশ, মনিপুর, মেঘালয়, এবং রাজস্থান থেকে খালি হওয়া রাজ্যসভার ১৮ টি আসনের জন্য ২৬ মার্চ ভোট নেওয়া হবে এবং ৩০ মার্চের মধ্যে গোটা নির্বাচন প্রক্রিয়া শেষ করা হবে।
যে ১৮ টি আসনের জন্য ভোট নেওয়া হবে তাদের কার্যকালের মেয়াদ শেষ হবেঃ
ক। ০৯.০৪.২০২০ খ। ১২.০৪.২০২০
১। অন্ধ্রপ্রদেশ – ০৪ ৪। মনিপুর- ০১ ১। মেঘালয়- ১
২। ঝাড়খণ্ড – ০২ ৫। রাজস্থান- ০৩ মোট আসন ১৮
৩। মধ্যপ্রদেশ – ০৩ ৬। গুজরাট- ০৪
জনস্বাস্থের কারনে এই নির্বাচন করা এখন সমীচীন হবেনা। পরিস্থিতি পর্যালোচনা করে নির্বাচন ও ভোট গণনার নতুন তারিখ ঘোষণা করা হবে। নির্বাচনের জন্য যে প্রার্থী তালিকা ঘোষণা করা হয়েছিল তা বৈধ থাকবে।
CG/SDG
(Visitor Counter : 125
বিদ্যুৎমন্ত্রক
শ্রী এম তাজ মোকাররম পাওয়ার গ্রিডের অর্থবিভাগের ডাইরেক্টর হিসেবে দায়িত্বভার গ্রহণ করেছেন
কলকাতা, ১০ জুলাই, ২০২০
শ্রী এম তাজ মোকাররম চৌঠা জুলাই পাওয়ার গ্রিড কর্পোরেশন অফ ইন্ডিয়া লিমিটেড এর ডাইরেক্টর হিসেবে দায়িত্বভার গ্রহণ করেছেন। এই দায়িত্ব গ্রহণের আগে তিনি পাওয়ার গ্রিডের অর্থ বিভাগের এক্সিকিউটিভ ডাইরেক্টর হিসেবে কর্মরত ছিলেন।
 শেষ করার পরে তিনি ১৯৮৪ সালে অক্টোবরে এনটিপিসি-তে এক্সিকিউটিভ ট্রেনী হিসেবে কর্মজীবন শুরু করেন। এরপর ১৯৯১ সালের আগস্টে তিনি পাওয়ার গ্রিডে যোগ দেন।
CG/SS/NS
শিল্পওবাণিজ্যমন্ত্রক
শ্রী পীযুষ গোয়েল,বিদেশী প্রতিনিধিদের জানিয়েছেন যে ভারত আগ্রহী রাষ্ট্রগুলির সঙ্গে পারস্পরিক কল্যানের ক্ষেত্রে সহযোগিতার দরজা খুলে রেখেছে
কোভিড সঙ্কট কালে ভারতের প্রধানমন্ত্রী নরেন্দ্র মোদীর দৃঢ় এবং সঠিক পদক্ষেপ এক দিকে যেমন দেশে অপরদিকে গোটা বিশ্বে প্রশংসিত হয়েছে
নতুন দিল্লি, ১ মে, ২০২০
কেন্দ্রীয় বানিজ্য ও শিল্প মন্ত্রী শ্রী পীযুষ গোয়েল আজ বলেছেন,ভারত আগ্রহী রাষ্ট্র গুলির সঙ্গে পারস্পরিক সহযোগিতার দরজা খুলে রেখেছে। তবে তাতে দু পক্ষের স্বার্থ রক্ষিত হচ্ছে কিনা তা দেখতে হবে।নতুন দিল্লিতে আজ ভিডিও কনফারেন্সিং এর মাধ্যমে শ্রী গোয়েল বিদেশী প্রতিনিধিদের সঙ্গে বৈঠক করেন। যে সমস্ত রাষ্ট্র ভারতের সঙ্গে বাণিজ্যের পরিকল্পনা করছে এবং করতে আগ্রহী তাদের তিনি স্বাগত জানান। কেন্দ্রীয় মন্ত্রী জানান,ভারত যেমন স্বচ্ছ কারবারে বিশ্বাসী তেমনই অন্য রাষ্ট্রের সঙ্গে বহু পাক্ষিক চুক্তি সম্পাদনে স্বচ্ছতা বজায় রাখতে আগ্রহী। এই কারণেই ভারত,আঞ্চলিক অর্থনৈতিক বিস্তৃত অংশীদারিত্বে যোগ দেয়নি বলে তিনি জানান। তিনি পরামর্শ দেন যে ডিজিটাল যোগাযোগের মাধ্যমে দ্বিপাক্ষিক বা বহু পাক্ষিক চুক্তি সম্পাদনের পরিকল্পনা করার এটিই সঠিক সময়।
করোনা ভাইরাস সংক্রমণের দরুন অতিমারী পরিস্থিতির বিরুদ্ধে লড়াইয়ে তিনি সব রাষ্ট্র গুলিকে একযোগে কাজ করার আহ্বান জানান। তিনি বলেন,ভারতে আটকে পড়া সব বিদেশী নাগরিকদের নিরাপত্তা এবং অন্যান্য প্রয়োজনের ওপর লক্ষ্য রাখা হচ্ছে। গত ৫ই এপ্রিল প্রধানমন্ত্রীর ডাকে সাড়া দিয়ে ৯মিনিট আলো নেভানোর কর্মসূচিতে অংশ নেওয়ার জন্য তিনি তাদের ধন্যবাদ জানান।
শ্রী গোয়েল জানান,সাম্প্রতিক এক সমীক্ষায় জানা গেছে ভারতের প্রধানমন্ত্রীর দৃঢ় এবং সঠিক পদক্ষেপের দরুন ভারত এই সঙ্কটকালের বিরুদ্ধে লড়াই করে চলেছে। শুধু মাত্র দেশের মধ্যে নয়,সারা বিশ্বে প্রধানমন্ত্রীর এই পদক্ষেপ প্রশংসিত হয়েছে। মার্কিন যুক্তরাষ্ট্রের রাষ্ট্রপতি শ্রী ডোনাল্ড ট্রাম্প ভারত থেকে ওষুধ রপ্তানির জন্য ধন্যবাদ জানিয়েছেন বলে উল্লেখ করে শ্রী গোয়েল জানান,ভারতের ওষুধ উৎপাদনকারী সংস্থা গুলি শুধু মাত্র ভারতের জন্য উৎপাদন বা সরবরাহ করছে না,একই সঙ্গে বাকি বিশ্বের রাষ্ট্র গুলিতেও সরবরাহ করে চলেছে। তিনি দৃঢ়তার সঙ্গে ঘোষনা করেন যে কোভিড সঙ্কট পরবর্তিকালে গোটা বিশ্বে ভারত গুরুত্বপূর্ণ ভুমিকা পালন করবে। তিনি নিশ্চিত করে বলেন কোনো রাষ্ট্র ,বিশেষত অনুন্নত রাষ্ট্রগুলিকে ওষুধ সরবরাহে কোনো রকম বঞ্চনা করা হবে না।যে কোন রকম ওষুধের প্রয়োজন থাকলে ভারত সেই চাহিদা পূরণে চেষ্টা করবে বলে তিনি জানান। আগামী দিনে ভারতের সঙ্গে ওষুধ বানিজ্যের বিষয়টি নিয়ে কথা বলেন তিনি। শ্রী গোয়েল জানান,প্রধানমন্ত্রীর বক্তব্য হলো ,বিশ্ব নাগরিক হিসেবে আমাদের সকলেরই দায়িত্ব ,প্রয়োজনে একে অপরের পাশে দাঁড়ানো।
প্রধানমন্ত্রী আয়ুষ্মান ভারত প্রকল্প এই অতিমারী পরিস্থিতিতে উল্লেখযোগ্য ভূমিকা পালন করেছে। তিনি বলেন কোভিড পরবর্তী পর্যায়ে দেশের অর্থনীতিকে চাঙ্গা করতে সরকার দীর্ঘ মেয়াদি পরিকল্পনা গ্রহন করেছে। আগামী দিনে কাদের সঙ্গে বানিজ্য বা সহযোগিতা করা যাবে তা এই সঙ্কট কালেই চিহ্নিত করা যাবে।
(CG/PPM
বিজ্ঞানওপ্রযুক্তিমন্ত্রক
ভারতে সুপার কম্প্যুটিং পরিকাঠামো নির্মাণ ও এ ধরনের পরিকাঠামো স্থাপনে উৎসাহ দিতে অগ্রণী শিক্ষা প্রতিষ্ঠানগুলির সঙ্গে মউ স্বাক্ষর
নয়াদিল্লি, ১৩ অক্টোবর, ২০২০
দেশে সুপার কম্প্যুটিং পরিকাঠামো স্থাপনে সম্পূর্ণ দেশীয় পদ্ধতিতে যন্ত্রপাতি জোড়া লাগানো এবং এ ধরনের যন্ত্রপাতি উৎপাদনে একাধিক অগ্রণী শিক্ষা প্রতিষ্ঠান শীঘ্রই অংশীদার হয়ে উঠতে চলেছে। সুলভ মূল্যে এ ধরনের পরিকাঠামো সুনিশ্চিত করে তুলতে এই উদ্যোগ।
দেশে সুপার কম্প্যুটিং পরিকাঠামো নির্মাণ ও যন্ত্রপাতির একত্রিতকরণে কেন্দ্রীয় ইলেক্ট্রনিক্স ও তথ্য প্রযুক্তি দপ্তরের অধীন সেন্টার ফর ডেভেলপমেন্ট অফ অ্যাডভান্স কম্প্যুটিং অগ্রণী শিক্ষা প্রতিষ্ঠানগুলির সঙ্গে ১৩টি সমঝোতাপত্র ও মউ স্বাক্ষর করেছে।
ইলেক্ট্রনিক্স ও তথ্য প্রযুক্তি প্রতিমন্ত্রী শ্রী সঞ্জয় ধোত্রে জোর দিয়ে বলেছেন, অগ্রণী শিক্ষা প্রতিষ্ঠানগুলির সঙ্গে স্বাক্ষরিত সমঝোতাপত্র আত্মনির্ভর ভারত গঠনের এক গুরুত্বপূর্ণ প্রয়াস। বিজ্ঞান ও প্রযুক্তি দপ্তরের উদ্যোগে পরিচালিত জাতীয় সুপার কম্প্যুটিং মিশনের অগ্রগতিতে সন্তোষ প্রকাশ করে শ্রী ধোত্রে জানান, ইতিমধ্যেই ইলেক্ট্রনিক্স ও তথ্য প্রযুক্তি দপ্তর সেন্টার ফর ডেভেলপমেন্ট অফ অ্যাডভান্সড কম্প্যুটিং এবং ব্যাঙ্গালোরের ইন্ডিয়ান ইন্সটিটিউট অফ সায়েন্সের সঙ্গে যৌথ উদ্যোগ গড়ে তুলেছে।
বিজ্ঞান ও তথ্য প্রযুক্তি দপ্তরের সচিব অধ্যাপক আশুতোষ শর্মা ১৩টি সমঝোতাপত্র স্বাক্ষর প্রসঙ্গে বলেন, এ থেকেই প্রমাণিত হয়, জাতীয় সুপার কম্প্যুটিং মিশনে প্রত্যাশিত গতি সঞ্চার হয়েছে। তিনি বলেন, আমাদের উদ্দেশ্যই হ’ল – সম্পূর্ণ দেশীয় প্রযুক্তিতে হার্ডওয়্যার নির্মাণ করা। এই মিশন রূপায়ণে বিজ্ঞান ও প্রযুক্তি দপ্তর তথা ইলেক্ট্রনিক্স ও তথ্য প্রযুক্তি দপ্তর যৌথভাবে আগামী ৭ বছর ৪৫ হাজার কোটি টাকা ব্যয় করা হবে। ভারতকে সুপার কম্প্যুটিং ক্ষেত্রে বিশ্বের এক অগ্রণী দেশে পরিণত করতে ৭ বছর ধরে এই অর্থ খরচ করা হবে।
CG/BD/SB
(Visitor Counter : 87
কেন্দ্রীয়মন্ত্রিসভা
রেল স্টেশনগুলির পুনরুন্নয়নের প্রস্তাবে কেন্দ্রীয় মন্ত্রিসভার সায়
নয়াদিল্লি, ০৩ অক্টোবর, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে বুধবার  কেন্দ্রীয় মন্ত্রিসভার বৈঠকে ভারতীয় রেল স্টেশন উন্নয়ন নিগম লিমিটেডের মাধ্যমে রেল স্টেশনগুলির পুনরুন্নয়নের প্রস্তাবটি অনুমোদিত হয়েছে। সরলীকৃত প্রণালী এবং ৯৯ বছর পর্যন্ত দীর্ঘ মেয়াদী লিজের মাধ্যমে এই নিগম নোডাল এজেন্সি হিসাবে রেল স্টেশনগুলির পুনরুন্নয়নের কাজ সম্পাদন করবে। মন্ত্রিসভার এই সিদ্ধান্তের ফলে রেল স্টেশনগুলির জন্য বড় মাপের আধুনিকীকরণের পথ প্রশস্ত হবে এবং বিশ্বমানের পরিকাঠামো গড়ে উঠবে।
রেল স্টেশনের আশেপাশের জমি ও খালি পড়ে থাকা জায়গার বাণিজ্যিক উন্নয়নের মাধ্যমে গুরুত্বপূর্ণ স্টেশনগুলির পুনরুন্নয়নের পরিকল্পনা করা হয়। রেল স্টেশনগুলির পুনরুন্নয়নের ফলে যাত্রীদের জন্য আধুনিক সুযোগ-সুবিধা গড়ে উঠবে, অতিরিক্ত আয়ের উৎস তৈরি হবে। এমনকি, রেল মন্ত্রককে কোনও রকম খরচের বোঝা বহন করতে হবে না। শুধু তাই নয়, রেল স্টেশনগুলির পুনরুন্নয়নের ফলে দেশের অর্থনীতিতে এর বিবিধ প্রভাব পড়বে। সেইসঙ্গে, কর্মসংস্থানের সুযোগ সৃষ্টি হবে এবং আর্থিক বিকাশ হার বৃদ্ধি পাবে।
নোডাল এজেন্সি হিসাবে রেল স্টেশন উন্নয়ন নিগম লিমিটেড সুনির্দিষ্ট একটি স্টেশন বা কয়েকটি স্টেশনের জন্য সামগ্রিক পরিকল্পনা এবং বাণিজ্যিক রূপরেখা প্রস্তুত করবে। রেল মন্ত্রক বাণিজ্যিক রূপরেখা অনুমোদন করার পর ঐ নিগম বা অন্যান্য প্রকল্প উন্নয়ন সংস্থা স্টেশনের পুনরুন্নয়নের কাজ শুরু করবে।
রেল স্টেশনগুলির এ ধরণের পুনরুন্নয়নমূলক প্রয়াসের ফলে বিশ্বমানের অত্যাধুনিক রেল স্টেশন গড়ে উঠবে, যা মিনি স্মার্টসিটি হিসাবেও কাজ করবে।
রেল যাত্রীদের পাশাপাশি শিল্প সংস্থাগুলিও স্টেশন পুনরুন্নয়নের ফলে ব্যাপক লাভবান হবে। আন্তর্জাতিক রেল টার্মিনালগুলিতে যাত্রীদের জন্য যে ধরণের সুযোগ-সুবিধা থাকে, তা এবার দেশের স্টেশনগুলিতেও পাওয়া যাবে। একই সঙ্গে, স্থানীয় মানুষের জন্য রোজগারের বিপুল সুযোগও সৃষ্টি হবে বলে আশা করা হচ্ছে।
CG/BD/SB…
(Visitor Counter : 83
নারীওশিশুবিকাশমন্ত্রক
জাতীয় মহিলা কমিশন ডিএসএলএসএ – এর সহযোগিতায় আইনি সহায়তা কেন্দ্র চালু করেছে
নয়াদিল্লি, ২৯ মার্চ, ২০২২
মহিলাদের জন্য আইনি সহায়তা আরও সহজ করে তুলতে দিল্লি স্টেট লিগাল সার্ভিস অথরিটি  – এর সহযোগিতায় জাতীয় মহিলা কমিশন একটি আইনি সহায়তা কেন্দ্র চালু করেছে। এই সহায়তা কেন্দ্র অভিযোগগুলি সমাধানের জন্য এক জানালা ব্যবস্থাপনা সুবিধা কেন্দ্র হিসাবে কাজ করবে। এখানে মহিলাদের বিনামূল্যে আইনি সহায়তা দেওয়া হবে। জাতীয় মহিলা কমিশন মহিলাদের জন্য অন্য রাজ্য কমিশনগুলিতেও অনুরূপ আইনি সহায়তা কেন্দ্র স্থাপনের পরিকল্পনা নিয়েছে। এই আইনি সহায়তা কেন্দ্রগুলি নতুন দিল্লিতে কমিশনের অফিসের বাইরে কাজ করবে। যে কোনও মহিলা বিনামূল্যে পরামর্শ ও কাউন্সিলিং-এর সুবিধা পাবেন। এখানে ডিএসএলএসএ – এর প্যানেলে নথিভুক্ত আইনি পরিষেবার সঙ্গে যুক্ত আইনজীবীরা মহিলাদের সাহায্য করবেন।
নতুন দিল্লিতে কমিশনের কার্যালয়ে আজ এই আইনি সহায়তা কেন্দ্রের সূচনা করা হয়। অনুষ্ঠানে কমিশনের চেয়ারপার্সন শ্রীমতী রেখা শর্মা, অতিরিক্ত দায়রা বিচারপতি শ্রী সুশান্ত চাঙ্গোত্রা, ডিএসএলএসএ – এর অতিরিক্ত সচিব, বিশেষ সচিব সহ অন্য বিশিষ্ট ব্যক্তিরা উপস্থিত ছিলেন।
অনুষ্ঠানের ভাষণে জাতীয় মহিলা কমিশনের চেয়ারপার্সন শ্রীমতী রেখা শর্মা জানান, এই আইনি সহায়তা কেন্দ্রের লক্ষ্য মহিলাদের বিনামূল্যে পরামর্শ ও আইনি সহায়তা দেওয়া। তিনি বলেন, জাতীয় মহিলা কমিশন মহিলাদের সাহাযার্থে যে নিরন্তর প্রয়াস চালিয়ে যাচ্ছে, তারই ফলস্বরূপ এদিন এক নতুন অধ্যায়ের সূচনা হয়েছে। এই আইনি সহায়তা কেন্দ্র নারীদের অধিকার রক্ষা ও আইনি পরামর্শ এবং সাহায্য দেওয়ার ক্ষেত্রে ‘ওয়ান স্টপ সেন্টার’ হিসাবে কাজ করবে। মহিলারা এখন ‘পিলার থেকে পোস্ট’ না দৌড়ে এখানেই আইনি সাহায্য পাবেন। এই নতুন আইনি সহায়তা কেন্দ্রের আওতায় অভিযোগকারীদের কাউন্সিলিং – এ সাহায্য করা হবে। এমনকি, পীড়িত মহিলাদের আইনি সহায়তা মিলবে।
CG/SS/SB
(Visitor Counter : 134
পরিসংখ্যানএবংকর্মসূচিরূপায়ণমন্ত্রক
ভারতের বেতন সংক্রান্ত প্রতিবেদন- সাধারন কর্মসংস্থানের পরিপ্রেক্ষিত
নতুন দিল্লি, ২৩ এপ্রিল, ২০২১
জাতীয় পরিসংখ্যান অফিস  এবং পরিসংখ্যান কর্মসূচি রূপায়ণ মন্ত্রক ২০১৭-র সেপ্টেম্বর থেকে ২০২১-এর ফেব্রুয়ারি পর্যন্ত সময়কালের মধ্যে দেশের কর্মসংস্থান সৃষ্টির প্রতিবেদন প্রকাশ করেছে। এটি সংশ্লিষ্ট সরকারি সংস্থা গুলির কাছ থেকে প্রাপ্ত প্রশাসনিক রেকর্ডের উপর ভিত্তি করে মূল্যায়ন করা হয়েছে। কর্মসংস্থানের পরিসংখ্যানের এই সিরিজের এটি দ্বিতীয় সংস্করণ। মন্ত্রকের পক্ষ থেকে এর আগে কর্মসংস্থান সম্পর্কিত পরিসংখ্যান গুলির প্রথম রিপোর্ট প্রকাশ করা হয়েছে।
তিনটি বড় প্রকল্পের অধীনে যেসব গ্রাহক সুবিধা পেয়েছেন তাদের সংখ্যা সম্পর্কেও প্রতিবেদনে প্রকাশ করা হয়েছে।
এর মধ্যে রয়েছে কর্মচারীদের প্রভিডেন্ট ফান্ড , কর্মচারীদের রাজ্য বিমান পরিকল্পনা  এবং জাতীয় পেনশন প্রকল্প ।
এর পাশাপাশি মন্ত্রকের পক্ষ থেকে মহাত্মা গান্ধী জাতীয় গ্রামীণ কর্মসংস্থান গ্যারান্টি স্কিমের -র আওতায় কতদিন কাজ হয়েছে সে তথ্য প্রকাশ করা হয়েছে।
CG/ SB
(Visitor Counter : 148
প্রধানমন্ত্রীরদপ্তর
করোনা ভাইরাসের ভীতির ব্যাপারে প্রধানমন্ত্রী বারাণসীর মানুষের সঙ্গে কথা বললেন
নয়াদিল্লি, ২৫ মার্চ, ২০২০
প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে তাঁর সংসদীয় নির্বাচনী ক্ষেত্র বারাণসীর মানুষের সঙ্গে কথা বলেন। শ্রী মোদী বলেন, জটিল এই সময়ে বারাণসীর মানুষের সঙ্গে তাঁর থাকার ইচ্ছে থাকলেও দিল্লিতে যা ঘটে চলেছে, তার দরুণ সম্ভব হয়ে উঠছে না। প্রধানমন্ত্রী আরও বলেন, দিনভর ব্যস্ত থাকা সত্ত্বেও তাঁর সহকর্মীদের কাছ থেকে বারাণসীর ব্যাপারে নিয়মিত খোঁজখবর নিচ্ছেন। করোনা ভাইরাস মহামারীর পর বারাণসীর মানুষের সঙ্গে এটাই তাঁর প্রথম মতবিনিময়।
করোনা ভাইরাসের বিরুদ্ধে দেশের লড়াইয়ে আরও শক্তি যোগাতে বারাণসীর মানুষ দেবী শৈলপুত্রীর পূজার্চনা করছেন জেনে প্রধানমন্ত্রী কৃতজ্ঞতা প্রকাশ করেন। তিনি বলেন, জটিল এই পরিস্থিতিতে মানুষ গুরুত্বপূর্ণ বিষয়ে মনোযোগ করছেন না। সারা দেশেই একই ঘটনা ঘটছে। সাধারণ মানুষকে প্রকৃত ঘটনা জানার ও গুজবে কান না দেওয়ার জন্য তিনি আহ্বান জানান। শ্রী মোদী আরও বলেন, করোনা ভাইরাস ধনী – দরিদ্রের মদ্যে বিভেদ করে না। এমনকি, কোনও ব্যক্তিকেও রেয়াদ করে না। কাবুলের এক গুরুদ্বারে জঙ্গী আক্রমণে নিহতদের শোক-সন্তপ্ত পরিবারের প্রতি প্রধানমন্ত্রী সমবেদনা প্রকাশ করেন।
করোনা ভাইরাস সম্পর্কিত সঠিক তথ্য জানার জন্য সোস্যাল মিডিয়া হোয়াটসঅ্যাপের সঙ্গে সহযোগিতায় সরকার একটি হেল্পডেস্ক গঠন করেছে। ইংরাজি বা হিন্দিতে ‘নমস্তে’ লিখে হোয়াটসঅ্যাপ নম্বর 9013151515 – এ যোগাযোগ করা যেতে পারে। তিনি বলেন, মহাভারতের যুদ্ধজয়ে সময় লেগেছিল ১৮ দিন। নোভেল করোনা ভাইরাসের বিরুদ্ধে ভারতের জয়ের জন্য ২১ দিন স্থির হয়েছে।
প্রধানমন্ত্রী সাধারণ মানুষের প্রতি আবেদন জানিয়ে বলেন, চিকিৎসক বা নার্সের মতো কোনও পেশাদার ব্যক্তি যদি অভদ্র আচরণ করেন, তা হলে তা অবিলম্বে কর্তৃপক্ষকে জানাতে। সাধারণ মানুষকেও তিনি সংযম ও ধৈর্য্য বজায় রাখার আবেদন জানান। তিনি আরও বলেন, স্বরাষ্ট্র মন্ত্রক এবং পুলিশের মহানির্দেশকদের নির্দেশ দেওয়া হয়েছে, জটিল এই পরিস্থিতিতে যারা চিকিৎসক, নার্স ও অন্যান্য পেশাদার কর্মীদের সঙ্গে সহযোগিতা করবেন না, তাদের বিরুদ্ধে কঠোর ব্যবস্থা নিতে। দেশের সাধারণ মানুষ সঠিক সময়ে সঠিক পদক্ষেপ গ্রহণে বিশ্বাস করেন। গত ২২শে মার্চের কথা উল্লেখ করে প্রধানমন্ত্রী বলেন, সেদিন সাধারণ মানুষ জনতা কার্ফিউ অভিযানে স্বতঃস্ফূর্ত সমর্থন জানিয়েছেন এবং অত্যাবশ্যক পরিষেবার সঙ্গে যুক্ত কর্মীদের কর্তব্য পালনে বিকেল ৫টায় তাঁদের প্রতি গভীর কৃতজ্ঞতা প্রদর্শন করেছেন। হাসপাতালগুলিতে স্বাস্থ্য পরিষেবার সঙ্গে যুক্ত সাদা পোশাকধারী ব্যক্তিরা আজ আমাদের কাছে ভাগবানের সমতুল। এরা সকলেই করোনা ভাইরাসের রোগমুক্তি থেকে আমাদের জীবন বাঁচাচ্ছেন। এমনকি, এরা সকলেই নিজের জীবনের ঝুঁকি নিয়ে আমাদের স্বার্থে নিরন্তর কাজ করে চলেছেন। তাঁর সংসদীয় নির্বাচনী এলাকা বারাণসী থেকে সমাজের বিভিন্ন শ্রেণীর মানুষের সন্দেহ নিরসনে বেশ কিছু প্রশ্নের জবাবও দেন প্রধানমন্ত্রী।
CG/BD/SB
(Visitor Counter : 127
সহযোগ মন্ত্রক
প্রধানমন্ত্রী নরেন্দ্র মোদীর ‘সহকার সে সমৃদ্ধি’ মন্ত্রের বাস্তবায়নে কেন্দ্রীয় সরকার আরও পাঁচটি গুরুত্বপূর্ণ সিদ্ধান্ত নিয়েছে
নতুন দিল্লি, ৮ জুন, ২০২৩
প্রধানমন্ত্রী নরেন্দ্র মোদীর ‘সহকার সে সমৃদ্ধি’ বা ‘সহযোগিতার মাধ্যমে সমৃদ্ধি’ মন্ত্রের বাস্তবায়নে আরও পাঁচটি গুরুত্বপূর্ণ সিদ্ধান্ত নিলো কেন্দ্রীয় সরকার। নতুন দিল্লিতে কেন্দ্রীয় স্বরাষ্ট্র ও সমবায় মন্ত্রী অমিত শাহ এবং রাসায়নিক ও সার মন্ত্রী মনসুখ মান্ডবিয়ার বৈঠকে এইসব সিদ্ধান্ত গৃহীত হয়। সেখানে উপস্থিত ছিলেন সমবায় ও সার মন্ত্রকের শীর্ষ আধিকারিকরা।
এই পাঁচটি সিদ্ধান্ত হল :
১. দেশে এক লক্ষ প্রাথমিক কৃষি ঋণদান সমবায় সমিতি রয়েছে। এর মধ্যে যেসব সমিতি সারের খুচরো বিক্রির কাজ করে না, তাদের চিহ্নিত করা হবে এবং সমস্ত বিষয় ও সম্ভাব্যতা বিচার করে তাদের সার বিক্রির কাজ করায় উৎসাহিত করা হবে।
২. যেসব প্রাথমিক কৃষি ঋণদান সমবায় সমিতি প্রধানমন্ত্রী কিষাণ সমৃদ্ধি কেন্দ্র হিসেবে কাজ করছে না, তাদের ওই কর্মসূচির আওতায় নিয়ে আসা হবে।
৩. প্রাথমিক কৃষি ঋণদান সমবায় সমিতিগুলিকে জৈব সার, বিশেষত ফার্মেন্টেড জৈব সার / তরল ফার্মেন্টেড জৈব সার / ফসফেট সমৃদ্ধ জৈব সার বিপণনের কাজে যুক্ত করা হবে।
৪. সার দপ্তরের বিপণন প্রসার সহায়তা কর্মসূচির আওতায় বড় সার উৎপাদক সংস্থাগুলিকে জৈব সার উৎপাদক বিভিন্ন ছোট সংস্থার সমন্বায়ক হিসেবে গড়ে তোলা হবে। এরফলে, এইসব ছোট সংস্থা নিজেদের পণ্য বাজারজাত করার কাজ করতে পারবে সহজে। প্রাথমিক কৃষি ঋণদান সংস্থাগুলিও এই জৈব সারের পাইকারি ও খুচরো বিক্রেতা হিসেবে কাজ করবে।
৫. খামারে সার এবং কীটনাশক স্প্রে করার ক্ষেত্রে ড্রোন ব্যবহারেও প্রাথমিক কৃষি ঋণদান সংস্থাগুলিকে উদ্যোগী করে তোলা হবে। সম্পত্তি সর্বেক্ষণেও ড্রোন ব্যবহার করা যেতে পারে।
এইসব সিদ্ধান্তের ইতিবাচক প্রভাব : সরকারের এইসব পদক্ষেপের দরুন প্রাথমিক কৃষি ঋণদান সমবায় সমিতিগুলির আয় বাড়বে। পাশাপাশি গ্রামীণ এলাকায় কর্মসংস্থানের ক্ষেত্রেও গতি আসবে। কৃষকরা স্থানীয় বাজারে সার, কীটনাশক, বীজ এবং কৃষি কাজের যন্ত্রপাতি পেয়ে যাবেন।
(Visitor Counter : 82
ভূ-বিজ্ঞানমন্ত্রক
দক্ষিণ-পূর্ব বঙ্গোপসাগর ও সংলগ্ন দক্ষিণ আন্দামান সাগরের উপর নিম্নচাপের জেরে ১৬ মে সন্ধ্যার মধ্যে ঘূর্ণি ঝড় তৈরি হওয়ার সম্ভাবনা তীব্র
নতুন দিল্লি, ১৩ মে, ২০২০
ভারত আবহাওয়া দফতরের ঘূর্ণি ঝড় সতর্কতা বিভাগ জানিয়েছে, আজ সকালে দক্ষিণ-পূর্ব বঙ্গোপসাগর এবং তৎসংলগ্ন দক্ষিণ আন্দামান সাগরের উপর একটি নিম্নচাপ তৈরি হয়েছে। এটি সম্ভবত ১৫ মে এর মধ্যে দক্ষিণ বঙ্গোপসাগরের কেন্দ্র ভাগে এক গভীর নিম্নচাপে পরিণত হবে। ১৬মে সন্ধ্যার মধ্যে তা দক্ষিণ-পশ্চিম এবং পশ্চিম-মধ্য বঙ্গোপসাগর সংলগ্ন অঞ্চলে এটি ঘূর্ণিঝড়ে পরিনত হয়ে ১৭ মে'এর মধ্যে উত্তর-পশ্চিম দিকে অগ্রসর হবে এবং তারপরে উত্তর-উত্তর পূর্ব দিকে পুনরায় বক্রাকার অগ্রসর হবে। এর ফলে দক্ষিণ বঙ্গোপসাগর, আন্দামান সাগর এবং আন্দামান ও নিকোবর দ্বীপপুঞ্জের দক্ষিণ-পশ্চিম মৌসুমী বায়ু ঢোকার জন্য পরিস্থিতি অনুকূল হয়ে উঠবে। এর প্রভাবে, দক্ষিণ ও মধ্য বঙ্গোপসাগরে সন্নিহিত অঞ্চলে ১৫ই মে থেকে প্রতিকূল আবহাওয়া সৃষ্টি হবে। ১৫ ও ১৬মে আন্দামান ও নিকোবর দ্বীপপুঞ্জের বিভিন্ন জায়গায় ভারি থেকে অতিভারি বৃষ্টি হতে পারে।দক্ষিণ ও মধ্য বঙ্গোপসাগরের ৫৫-৬৫ কিলোমিটার বেগে ঝোড়ো হাওয়া বইতে পারে এবং পরবর্তী সময়ে ঝড়ের বেগে আরো বাড়বে।এই সময় সমুদ্র উত্তাল থাকবে। তাই ১৫ ও ১৬ই মে মৎসজীবীদের গভীর সমুদ্রে মাছ ধরতে যেতে নিষেধ করা হয়েছে।
আরো বিস্তারিত জানতে www.rsmcnewdelhi.imd.gov.in এবং www.mausam.imd.gov.in ওয়েব সাইট দেখা যেতে পারে।
(CG/SS
প্রধানমন্ত্রীরদপ্তর
কর্ণাটকের বিশেষ কিছু অংশ বন্যা কবলিত হয়ে পড়ায় ঐ রাজ্যের মুখ্যমন্ত্রীর সঙ্গে এ বিষয়ে খবরা-খবর নিলেন প্রধানমন্ত্রী
নয়াদিল্লি, ১৯ আগস্ট, ২০১৮
কর্ণাটকের বেশ কিছু অংশ বন্যা কবলিত হয়ে পড়ায় উদ্ভূত পরিস্থিতি নিয়ে ঐ রাজ্যের মুখ্যমন্ত্রী স্রী এইচ ডি কুমারস্বামীর সঙ্গে কথা বললেন প্রধানমন্ত্রী শ্রী নরেন্দ্র মোদী।
প্রধানমন্ত্রী জানিয়েছেন, তিনি কর্ণাটকের বন্যা পরিস্থিতি নিয়ে ঐ রাজ্যের মুখ্যমন্ত্রী শ্রী কুমারস্বামীর সঙ্গে আলাপ-আলোচনা করেছেন। পাশাপাশি, শ্রী মোদী ঐ রাজ্যকে সমস্ত ধরণের ত্রাণ সাহায্যেরও আশ্বাস দিয়েছেন। প্রধানমন্ত্রী বলেছেন, তিনি বন্যা কবলিত সকল মানুষজনের নিরাপত্তা এবং সুস্থিতির জন্য প্রার্থনা করেছেন।
CG/SSS/SB……
(Visitor Counter : 56
প্রধানমন্ত্রীরদপ্তর
প্রধানমন্ত্রী কোভিড-১৯ মোকাবিলায় জনস্বাস্থ্যের বিষয় নিয়ে পর্যালোচনা বৈঠক করেছেন
নতুন দিল্লি, ০৬ মে, ২০২১
প্রধানমন্ত্রী শ্রী নরেন্দ্র মোদী আজ দেশের কোভিড-১৯ সম্পর্কিত পরিস্থিতি নিয়ে একটি বিস্তৃত পর্যালোচনা বৈঠক করেছেন। বিভিন্ন রাজ্য ও জেলায় কোভিডের প্রভাব সম্পর্কে একটি বিশদ বিবরণ প্রধানমন্ত্রীর সামনে উপস্থাপন করা হয়। ১২টি রাজ্য সম্পর্কে প্রধানমন্ত্রীকে জানানো হয় যে সেখানে ১ লক্ষেও বেশি সক্রিয় রোগী রয়েছেন। জেলাগুলির কোভিড পরিস্থিতি সম্পর্কে প্রধানমন্ত্রীকে অবহিত করা হয়।
রাজ্যগুলি স্বাস্থ্য সেবা পরিকাঠামোগত ক্ষেত্রে যে পদক্ষেপ গ্রহণ করেছে সে বিষয়ে প্রধানমন্ত্রীকে অবহিত করা হয়। প্রধানমন্ত্রী নির্দেশ দিয়েছেন যে স্বাস্থ্য সেবা পরিকাঠামোগত উন্নয়নের বিষয়ে রাজ্যগুলিকে যথাযথ সাহায্য এবং নেতৃত্ব দেওয়া প্রয়োজন।
এদিন, বৈঠকে দ্রুত এবং কর্যকরী নিয়ন্ত্রণ মূলক ব্যবস্থাপনা সুনিশ্চিত করার প্রয়োজনীয়তা নিয়েও আলোচনা করা হয়। প্রধানমন্ত্রী উল্লেখ করেন যে যেখানে সংক্রমণের হার ১০ শতাংশ বা তার বেশি এবং মোট শয্যা সংখ্যার মধ্যে অক্সিজেন সমর্থিত অথবা আইসিইউ শয্যা সংখ্যা ৬০ শতাংশের বেশি রয়েছে এমন উদ্বেগজনক জেলাগুলি চিহ্নিত করার জন্য রাজ্যগুলির কাছে ইতিমধ্যেই পরামর্শ পাঠানো হয়েছে।
প্রধানমন্ত্রী ওষুধের উপস্থিতি বিষয় নিয়েও পর্যালোচনা করেন। রেমডেসিভির সহ অন্যান্য ওষুধ উৎপাদন বৃদ্ধির বিষয় সম্পর্কে তাকে অবহিত করা হয়।
প্রধানমন্ত্রী কয়েক মাসের মধ্যে টিকার উৎপাদন বৃদ্ধির জন্য টিকাকরণ প্রক্রিয়া ও ভবিষ্যৎ পরিকল্পনার অগ্রগতি নিয়ে পর্যালোচনা করেছেন। প্রধানমন্ত্রীকে জানানো হয় যে ইতিমধ্যেই প্রায় ১৭.৭ কোটি টিকা রাজ্যগুলিকে সরবরাহ করা হয়েছে। প্রধানমন্ত্রী রাজ্যভিত্তিক টিকা অপচয় প্রবণতার বিষয় নিয়েও পর্যালোচনা করেছেন। এদিন, প্রধানমন্ত্রীকে অবহিত করা হয়েছে যে দেশের ৪৫ বছরের বেশি বয়সী যোগ্য প্রায় ৩১ শতাংশ সুবিধাভোগীকে টিকা দেওয়া হয়েছে। রাজ্যগুলিকে সংবেদনশীল হওয়ার প্রয়োজনীয়তার কথা উল্লেখ করে প্রধানমন্ত্রী জানান, টিকাদানের ক্ষেত্রে গতি কমবে না। লকডাউন সত্ত্বেও নাগরিকদের টিকা দেওয়ার ক্ষেত্রে সুবিধা দেওয়া উচিত এবং টিকা দেওয়ার সঙ্গে জড়িত স্বাস্থ্য সেবা কর্মীদের কখনই অন্য কাজের দায়িত্ব দেওয়া উচিত নয়।
এদিন বৈঠকে শ্রী রাজনাথ সিং, শ্রী অমিত শাহ্, শ্রীমতী নির্মলা সীতারমন, ডাঃ হর্ষ বর্ধন, শ্রী পীযূষ গোয়েল, শ্রী মনসুখ মান্ডব্য সহ অন্যান্য মন্ত্রী ও শীর্ষ স্থানীয় আধিকারিকরা উপস্থিত ছিলেন।
SC/SS/SKD/
(
রেলমন্ত্রক
রাজ্যগুলির চাহিদা মেনে ভারতীয় রেল শ্রমিক স্পেশাল ট্রেন চালিয়ে যাবে
এ পর্যন্ত ৪৩৪৭টি শ্রমিক স্পেশাল ট্রেনে প্রায় ৬০ লক্ষ মানুষ ফিরেছেন
নতুন দিল্লি, ৯ জুন, ২০২০
রাজ্যগুলির প্রয়োজন অনুসারে শ্রমিক স্পেশাল ট্রেনের মাধ্যমে পরিযায়ীদের আরামদায়ক ও নিরাপদে গন্তব্যে পৌঁছে দিতে ভারতীয় রেল প্রতিশ্রুতিবদ্ধ। এ পর্যন্ত ভারতীয় রেল ৪৩৪৭টি শ্রমিক স্পেশাল ট্রেন চালিয়ে প্রায় ৬০ লক্ষ মানুষকে তাদের রাজ্যে ফিরিয়ে দেবার ব্যবস্থা করেছে। গত ১ মে থেকে শ্রমিক স্পেশাল ট্রেনগুলি চলছে।
ভারতীয় রেল জানিয়েছে যে তারা রাজ্যের চাহিদা অনুযায়ী ২৪ ঘন্টার মধ্যে শ্রমিক স্পেশাল ট্রেনের ব্যবস্থা করতে পারবে। রেল মন্ত্রক জানিয়েছে শ্রমিক স্পেশাল ট্রেনের জন্য রাজ্য সরকারগুলিকে তাদের চাহিদা নির্দিষ্ট করে জানাতে হবে এবং অবশিষ্ট ব্যক্তিদের রেলযাত্রার বিষয়টি সম্পর্কেও পরিষ্কার ধারনা দিতে হবে।
রেলওয়ে বোর্ডের চেয়ারম্যান এই বিষয়ে ২৯শে মে এবং ৩ রা জুন রাজ্যগুলিকে চিঠিতে জানিয়েছেন যে অনুরোধের ২৪ ঘন্টার মধ্যেই ভারতীয় রেল শ্রমিক প্রয়োজনীয় সংখ্যক স্পেশাল ট্রেনগুলির ব্যবস্থা করবে।
ভারতীয় রেল আশ্বাস দিয়েছে যে ভবিষ্যতেও যে কোনও প্রয়োজনের জন্য অতিরিক্ত শ্রমিক স্পেশাল ট্রেন চালানো হবে। কম সময়ের মধ্যে যদি কোনও প্রয়োজন হয় তাহলেও রেল ট্রেন চালানোর ব্যবস্থা করবে।
ভারতের মহামান্য সুপ্রিম কোর্ট ২৮শে মে, ২০২০ ইচ্ছুক পরিযায়ী শ্রমিকরা যাতে নিজের জায়গায় ফিরে যেতে পারে তার ব্যবস্থা করার নির্দেশ জারি করেছে। আদেশ অনুসারে ভারতীয় রেল প্রয়োজনীয় সকল পদক্ষেপ নিচ্ছে।
(CG/TG
স্বাস্থ্যওপরিবারকল্যাণমন্ত্রক
নতুন পরিবার পরিকল্পনা নীতি রূপায়ণের প্রস্তাব
নতুন দিল্লি, ৩ আগস্ট, ২০২১
কেন্দ্রীয় সরকার জাতীয় জনসংখ্যা নীতির সঙ্গে সঙ্গতি রেখে জনসংখ্যা নিয়ন্ত্রণে পরিবার পরিকল্পনা কর্মসূচি রূপায়ণ করে আসছে। এই লক্ষ্যে পরিবার পরিকল্পনা সম্পর্কিত বিভিন্ন পরিষেবা ও চাহিদা মেটাতে একটি মজবুত প্রাতিষ্ঠানিক ব্যবস্থা গড়ে তোলা হয়েছে।
জাতীয় স্বাস্থ্য মিশন প্রনয়ণের সঙ্গে সঙ্গে পরিবার পরিকল্পনা কর্মসূচি আরও প্রসারিত হয়েছে এবং ভাল পরিনাম আসা শুরু হয়েছে। ২০১৭-র জাতীয় স্বাস্থ্য নীতিতেও জনসংখ্যা স্থিতিশীল রাখতে একাধিক উদ্যোগ গ্রহণ করা হয়েছে। এছাড়াও সরকার ১৪৬টি জেলায়, যেখানে গর্ভধারণের হার বেশি সেখানে মিশন পরিবার বিকাশ কর্মসূচি শুরু করেছে। এই কর্মসূচি শুরু করার উদ্দেশ্য হল, সাধারণ মানুষের মধ্যে সচেতনতা গড়ে তুলে গর্ভনিরোধক ব্যবস্থা সম্পর্কে আরও বেশি প্রচার চালানো। সরকারের এই উদ্যোগগুলির ফলে দেশে মোট গর্ভধারণের হার ২০০৫-এর ২.৯ থেকে কমে ২০১৮-তে ২.২ হয়েছে। ৩৬টি রাজ্য ও কেন্দ্রশাসিত অঞ্চলের মধ্যে ২৮টিতে গর্ভধারণের পরিবর্তে বিকল্প পন্থা অবলম্বন করে গর্ভধারণ হার ২.১ বা তার কম করতে সক্ষম হয়েছে। সময়ের আগেই শিশু জন্মের হার ২০০৫-এ ২৩.৮ থেকে কমে ২০১৮-তে ২০.০ হয়েছে। দশক ব্যাপী জনসংখ্যায় বৃদ্ধির হার ১৯৯০ - ২০০০ পর্যন্ত সময়ে ২১.৫৪ শতাংশ থেকে কমে ২০০১ - ২০১১ পর্যন্ত সময়ে ১৭.৬৪ শতাংশ হয়েছে।
রাজ্যসভায় আজ এক লিখিত জবাবে এই তথ্য দেন স্বাস্থ্য ও পরিবার কল্যাণ প্রতিমন্ত্রী ডাঃ ভারতী প্রবীণ পাওয়ার।
CG/BD/AS
(Visitor Counter : 102
বিজ্ঞানওপ্রযুক্তিমন্ত্রক
পানীয় জলের ফ্লোরাইড আয়রন শনাক্তকরণ এবং ফ্লুরোসিস সম্পর্কির রোগ এড়াতে একটি সরঞ্জাম-মুক্ত, সহজ কাগজের স্ট্রিপ-ভিত্তিক প্রযুক্তির বিকাশ
নয়াদিল্লি, ৫ আগস্ট, ২০২০
ফ্লুরোসিস একটি মারাত্মক ধরনের রোগ। পানীয় জল, খাদ্যসামগ্রী ও শিল্প দূষণের মাধ্যমে দীর্ঘদিন ধরে ফ্লোরাইড শরীরে প্রবেশের ফলে দেহের নরম অংশে তা জমতে থাকে এবং এর থেকে এই ফ্লুরোসিস রোগ দেখা দেয়। এই রোগ অনেক সময় দাঁতের, অনেক সময় হাড়ের, এমনকি অনেক সময় হাড় ছাড়া শরীরের অন্যান্য অংশে বাসা বাঁধে। ভারত সরকারের বিজ্ঞান ও প্রযুক্তি বিভাগের অন্তর্গত স্বশাসিত সংস্থা ইনস্টিটিউট অফ ন্যানো সায়েন্স অ্যান্ড টেকনলজি-র বিজ্ঞানীরা পানীয় জলে ফ্লোরাইড আয়রন শনাক্ত করার একটি যন্ত্র তৈরি করেছে। এই যন্ত্রের সাহায্যে কোন বিশেষজ্ঞ ছাড়াই ফ্লোরাইড আয়রন শনাক্ত করা সম্ভব। এমনকি ফ্লুরোসিস-ভিত্তিক রোগ থেকে নিজেদেরকে রক্ষা করার জন্য এই যন্ত্র বাড়িতে ব্যবহার করা যাবে।
ডঃ জয় মুরুগন গোবিন্দ সামি এবং তাঁকে সহায়তাদানকারী দল এই প্রযুক্তিটি তৈরি করেছে। তাঁদের এই গবেষণাটি জার্নাল অফ অর্গ্যানিক কেমিস্ট্রিতে প্রকাশিত হয়েছে। এই কাজের জন্য বিজ্ঞান ও প্রযুক্তি দপ্তরের রামানুজন ফেলোশিপ বিশেষ ভাবে সাহায্য করেছে ডঃ সামিকে। তবে এ মুহুর্তে, এই সনাক্তকরণ প্রক্রিয়ার জন্য বাণিজ্যিক কিটস, মূলত স্পেকট্রোমিটার জড়িত বিশ্লেষণাত্মক সরঞ্জামের প্রয়োজন। কয়েকটি ভারতীয় সংস্থা সহ বেশ কয়েকটি সংস্থা সলিউশন-ভিত্তিক ফটোমেট্রিক কিট বিক্রি করে। তবে কিটের ব্যয় কমিয়ে আনার পাশাপাশি সহজ ব্যবস্থাপনার জন্য সাধারণ স্বল্পমূল্যের কাগজের স্ট্রিপ ভিত্তিতে একটি পণ্যও নেই। একটি জার্মান সংস্থা একটি কাগজের স্ট্রিপ টেস্ট কিট বিক্রয় করে, তবে তা কেবল হাইড্রোক্লোরিক অ্যাসিড দিয়ে কাজ করে।তাই এই প্রযুক্তিতে বাণিজ্যিকীকরণে যারা আগ্রহী তারা, ডঃ জয় মুরুগান গোবিন্দ সামির সাথে যোগাযোগ করতে পারেন এই jayamurugan@inst.ac.in ইমেল আইডির মাধ্যমে।
(CG/SS/DM